paragraph_text: Članovi pokreta 1974. godine uspjeli su, uz dosta velike poteškoće, organizirati Hrvatsko narodno vijeće u Torontu u Kanadi. Jedan od predsjednika tog Hrvatskog narodnog vijeća, ujedno i posljednji, bio je i Mate Meštrović, sin Ivana Meštrovića. Mate Meštrović je taj HNV raspustio u Zagrebu nakon što su Franjo Tuđman i HDZ preuzeli vlast u Hrvatskoj.<ref>Mate Ćavar: Slobodna Hrvatska u Slobodnoj Europi. Hrsvijet.net, nedjelja, 30. lipanj 2013. Preuzeto 17. rujna 2014. Ipak, to nije značilo i kraj Hrvatskog narodnog pokreta - slobodna Hrvatska. Tako je HNP-SH Mate Čavar pretvorio u političku stranku - 3. srpnja 1993. održana je osnivačka sjednica HNP-SH-a na kojoj je donijet statut. Sjedište HNP-SH bilo je u Zagrebu, na adresi Dubrovačka avenija 15.<ref>STATUT HRVATSKOG NARODNOG POKRETA - SLOBODNA HRVATSKA hrvatska.poslovniforum.hr, preuzeto 18. rujna 2014. Stranka je službeno počela postojati 21. siječnja 1994. godine, a predsjednik je bio Čavar. HNP-SH ulazi 1997. godine u konzervativnu udrugu “Okupljanje za Hrvatsku” pod vodstvom Hrvatske stranke prava. U udrugu su bili uključeni Hrvatska stranka prava (HSP), Hrvatska demokratska stranka prava (HDSP), Hrvatski narodni pokret – slobodna Hrvatska (HNP-SH), Hrvatski oslobodilački pokret (HOP) i Stranka hrvatskog državnog prava (SHDP).<ref>Deklaracija političke udruge “Okupljanje za Hrvatsku” Hsp.hr, službene stranice HSP-a, preuzeto 18. rujna 2014. To međutim nije poboljšalo slabe rezultate HNP-SH-a, pa je stranka službeno prestala postojati 30. rujna 1999.<ref>CROVOC -- Deskriptor mjesec.ffzg.hr, Izvor: CROVOC -- Deskriptor.Pristupljeno 19. rujna 2014.